аржентинския код на стоката 9001 10 20 гласи „снопове и кабели от оптични влакна“. Поради това твърдението беше отхвърлено.
 (327)
 Групата FTT заяви също така, че данните, използвани от Комисията за изчисляване на референтната стойност за оптичните влакна, включват както оцветени, така и неоцветени влакна, и поиска от Комисията да приспадне извършените разходи за оцветяване на влакната от референтната стойност.
 (328)
 Комисията отбеляза, че доказателствата, представени от групата FTT само в поверителната версия на коментара ѝ, не могат да бъдат правилно оценени, тъй като представляват само извадка от определен набор от данни. Независимо от това Комисията припомни, че изчисляването на референтните стойности се извършва въз основа на леснодостъпни данни, а предоставената от FTT извадка от информацията очевидно не е леснодостъпна в това отношение. Поради това твърдението беше отхвърлено.
 (329)
 Групата ZTT заяви, че за да се формира референтната стойност за суровината „кабелно желе“, от четирите кода на стоката, използвани от Комисията, т.е. 4002 99 10, 4002 99 20, 4002 99 30 и 4002 99 90, следва да се използва само 4002 99 90. Групата ZTT представи доказателства в подкрепа на това, че другите три кода на стоката не са били използвани за производството на разглеждания продукт.
 (330)
 Това твърдение също беше счетено за основателно и поради това Комисията преразгледа съответно референтната стойност за кабелното желе.
 (331)
 Групата ZTT заяви също така, че продуктовият код за суровината „алуминиеви пръти“ не е правилен, тъй като съгласно аржентинската номенклатура той се отнася за алуминиеви кухи и други профили, а не за пръти, които не се използват за производството на разглеждания продукт, и поради това Комисията следва да определи друг код. Групата ZTT не предложи друг алтернативен код на стоката.
 (332)
 Комисията потвърди, че аржентинският код обхваща алуминиеви кухи и други профили, а не пръти. След допълнителен анализ Комисията реши да преразгледа кода и вместо това да използва код по ХС 7605 21, който се отнася за прътите от алуминиеви сплави, които се употребяват за производството на плакирани с алуминий стоманени телове за OPGW (133).
 (333)
 Групата ZTT заяви също така, че не използва прежди от стъклени влакна за производство на КОВ, а ровинг от стъклени влакна, поради което правилният код по ХС би бил 7019 12. Групата ZTT посочи, че определящият фактор за разграничаване на преждите от ровингите е дали нишките са усукани. Тя заяви, че използваните от нея нишки не са усукани и следователно правилният код по ХС е този за ровинга, т.е. 7019 12.
 (334)
 Комисията изрази несъгласие с това твърдение. Код по ХС 7019 12 е за ровинги от стъклени влакна, които са суровините за производството на преждите от стъклени влакна. Освен това производителите от Съюза потвърдиха, че ровингът от стъклени влакна е суровина, използвана от доставчиците на стъклени прежди и укрепени със стъкло пръти в сектора на КОВ. Следователно правилният код по ХС е 7019 19.
 (335)
 Групата FTT заяви, че производственият фактор „вода“ неправилно е бил включен от Комисията в консумативите, докато той не е разход за суровина, а пряк разход.
 (336)
 Комисията включи производствения фактор „вода“ в